Anexa 2
Nr. …………………………                   


CONTRACT CADRU
de finanţare nerambursabilă pentru activităţi nonprofit de interes local în vederea dezvoltării de proiecte/programe de implicare a comunității în implementarea strategiei de dezvoltare a municipiului Timișoarain baza Legii 350/2005 

În conformitate cu H.C.L.M.T.nr ..................................... .prin care se aprobă finanţarea activităţii de  ...................................... ..................din bugetul local al Municipiului Timişoara în anul …….  
În conformitate cu prevederile Legii 350/2005 privind regimul finanţărilor nerambursabile din fonduri publice alocate pentru activităţi nonprofit de interes comunitar.

Între: 
Direcția de Asistență Socială a Municipiul Timișoara, reprezentantă prin doamna Rodica Surducan(denumită în continuare autoritatea contractantă) 
şi  
................................................................................,persoană juridică/fizică cu sediul în, ........................................................str........................................................................................... 
nr..........,  ap........,  judeţul .............................., înfiinţată în baza sentinţei civile nr. ................................... tel mobil..............................................,  fax..............................., cod fiscal .......................................,cont bancar în lei nr.................................................................................. , deschis la ....................................... reprezentată  prin ............................................................, în calitate de reprezentant legal, denumită în continuare Beneficiar,

 s-a încheiat prezentul Contract de finanţare a Proiectului ................................................................................................................................................... (denumit în cele ce urmeaza "Proiectul") 


CAPITOLUL I - Obiectul contractului 
 
Art. 1 - Prezentul contract are ca obiect finanţarea de către Direcției de Asistență Socială a Municipiului Timișoara, din fondurile alocate pentru domeniul ........................................................……………………cuprins în bugetul local, a activităţilor care au fost stipulate în cererea de finanţare pe care Beneficiarul le va desfăşura în cadrul Proiectului  ......................................................................................................., în vederea atingerii obiectivelor acestuia, în cunatum de…………………………. lei  
Cererea de finanţare a fost analizată de către Comisia evaluare și selecție (conform regulamentului privind procedura de acordare a sprijinului financiar nerambursabil) şi aprobată de Consiliul Local al Municpiului Timişoara. 



CAPITOLUL II - Durata contractului 
Art. 2 Prezentul contract intră în vigoare la data semnării lui de către  părţi, și anume…………………  

Art. 3 (1) Proiectul va începe şi va fi finalizat de către Beneficiar conform termenelor stabilite în cererea de  finanţare  şi anume de la.........................................până la..................................,dar nu mai târziu de 14.12.2018
Acest interval de timp cuprinde şi perioadele de desfăşurare a activităţilor descrise şi prevăzute a se realiza în cadrul Proiectului. 
(2)   Beneficiarul finanţării are obligaţia să finalizeze proiectul în anul bugetar în care s-a acordat finanţarea.       

CAPITOLUL III – Obligaţiile părţilor  

Art.4 - Obligaţiile beneficiarului sunt:      
 1. să deruleze activitățile proiectului proiectului aşa cum sunt stipulate ele în cererea de finanţare, să asigure comunicarea eficientă şi operativă a problemelor tehnice şi financiare atât către Direcției de Asistență Socială a Municipiului Timișoara, cât și în interiorul grupului de parteneri, dacă există;
 2. să asigure suportul administrativ necesar derulării activităților;
3.să asigure componenţa şi funcţionalitatea echipei de lucru a proiectului; 
4.să suporte toate obligaţiile legate de plata personalului său; 
5. să întocmească cererea de plată conform modelului aprobat de autoritatea contractantă;
6.  să comunice în scris Direcției de Asistență Socială a Municipiului Timișoara, în termen de 30 de zile, în cazul în care se afla în stare de faliment, lichidare sau dacă cedează partea cea mai importantă a activelor sale; 
7. să permită pe toată durata contractului, precum şi pe o perioadă de 5 ani de la încetarea acestuia, în decurs de 3 zile lucrătoare de la primirea unei notificări în acest sens, accesul neîngrădit al reprezentanţilor autorităţii contractante sau a altor organe de control abilitate prin lege, pentru a controla documentele pe baza cărora se ţine evidenţa activităţilor derulate în cadrul contractului. Controlul se efectuează la locul unde aceste documente sunt păstrate de către beneficiar; 
8. să întocmească şi să predea  Direcției de Asistență Sociale a Municipiului Timișoara rapoartele de activitate, narative şi financiare, conform Regulamentului privind procedura de acordare a sprijinului financiar. 

Art. 5 - Obligaţiile autorităţii contractante sunt:
1.sa deconteze beneficiarului sumele aferente deconturilor eligibile prezentate;  
2. să nu comunice, în nici o situaţie, fără consimţământul prealabil scris al beneficiarului, informaţii confidenţiale aparţinând beneficiarului sau obţinute de  Direcția de Asistență Socială a Municipiului Timișoara în baza relaţiilor contractuale; 
3. să elaboreze rapoartele de evaluare necesare, în vederea aprobării rapoartelor de activitate ale beneficiarului; 
4. să asigure şi să realizeze monitorizarea şi evaluarea intermediară şi finală a proiectului; 
5. să urmărească cofinanţarea proiectelor prin verificarea documentelor financiar contabile ; 

CAPITOLUL IV - Participarea terţilor   
Art. 6 - În sensul prezentului articol, prin terţă persoană se înţelege beneficiar asociat şi / sau colaboratori ai beneficiarului. 
Art. 7 - Participarea terţelor părţi este permisă dar nu va scuti beneficiarul de nici una din obligaţiile şi responsabilităţile sale stabilite prin prezentul contract.  
Art. 8 - Beneficiarul va impune terţilor aceleaşi obligaţii care îi sunt impuse lui însuşi, asigurând respectarea tuturor drepturilor pe care le are autoritatea contractantă Direcția de Asistență Socială a Municipiului Timișoara, în baza prezentului contract. 
Art. 9 - Beneficiarul nu este autorizat să reprezinte sau să angajeze răspunderea autorităţii contractante în raport cu terţele părţi. Beneficiarul trebuie să aducă la cunoştinţa terţelor părţi această interdicţie şi să se abţină de la orice formulare sau comportament care ar putea fi greşit înţelese în această privinţă. 

CAPITOLUL V - Valoarea contractului 
 
Art. 10 - Valoarea contractului  
Nici o finanţare nerambursabilă nu poate depăşi 90% din bugetul total al proiectului. Diferenţa de 10% se acoperă din resursele proprii ale solicitantului, în afara celor provenite de la bugetul local;    
Valoarea contractului este de .................................... Lei, reprezentând suma totală, alocată Proiectului de către  Direcția de Asistență Socială a Municipiului Timișoara, adică ........ din valoarea proiectului. 

La data semnării prezentului contract, Beneficiarul declară că Proiectul care face obiectul prezentului contract mai beneficiază de următoarele finanţări pentru realizarea sa (numele instituţiei şi suma): 

1. 
2. 
3. 

Detaliile referitoare la alte surse de finanţare ce au fost utilizate pentru co-finanţarea activităţilor Proiectului vor fi incluse şi în raportul financiar final, întocmit conform prevederilor 
prezentului contract. 

Art. 11 - Bugetul proiectului. Destinaţia 
(1)  Beneficiarul este obligat să respecte bugetul detaliat al proiectului prezentat în anexă. Cheltuielile vor fi efectuate conform bugetului aprobat al proiectului şi prevederilor prezentului contract; 
(2)  Pe parcursul derulării Proiectului, dacă situaţia o impune, Beneficiarul poate face realocari de buget între categoriile de buget, cu acordul finanțatorului, în baza unei note justificative. Pentru sumele realocate cu încălcarea acestei prevederi, devin aplicabile dispoziţiile alineatelor 4 şi 5;
(3) Toate fondurile care fac obiectul finanţării, dobânzile aferente, precum şi bunurile pentru achiziţionarea cărora au fost utilizate acestea şi alte bunuri primite în acest scop, vor fi utilizate de către Beneficiar numai pentru realizarea activităţilor şi atingerea scopurilor specificate ale Proiectului, conform bugetului stabilit; 
(4)  Atunci când autoritatea finanţatoare constată, pe baza rapoartelor sau ca urmare a verificărilor efectuate, că Beneficiarul a folosit sau foloseşte fondurile şi/sau bunurile achiziţionate pentru derularea proiectului, într-o manieră neconformă cu clauzele contractuale sau că nu justifică utilizarea sumelor, finanțatorul are dreptul de a solicita în scris restituirea în integralitate a acestora; 
(5)  Beneficiarul are obligaţia de a restitui finanțatorului, în termen de 5 zile lucrătoare de la primirea solicitării scrise a acestuia, sumele întrebuinţate în alte scopuri decât desfăşurarea activităţilor Proiectului şi cele a căror întrebuinţare nu este dovedită conform prevederilor art.21; 
(6)  Obligaţiile prevăzute de alin. 4 rămân în vigoare timp de 5 ani după încetarea prezentului contract; 
(7)  Structura detaliată a bugetului este prezentată în Anexa 3. 


CAPITOLUL VI – Plăţi 

  Art. 12 - Efectuarea plăţilor 
(1) Direcția de Asistență Socială a Municipiului Timișoara, efectuează plăţile prezentului contract astfel: 
o 45% avans, în condiţiile legii;  
o 45% tranşa a doua;  
o 10% tranşa finală după validarea raportului final care se depune pâna cel târziu în data de 14 decembrie 2018
(2)  Suma avansată şi nejustificată prin raportări intermediare nu va depăşi în nici un moment al derularii contractului 45% din valoarea finanţării. 
(3)  În cazul în care Beneficiarul nu poate justifica cheltuirea unora dintre sumele acordate, autoritatea contractantă, după ce solicită şi analizează explicaţiile Beneficiarului, va putea cere returnarea sumelor echivalente cheltuielilor nejustificate. 
(4)  Suma rămasă necheltuită la sfârşitul Proiectului (atunci când derularea Proiectului a fost posibilă cu costuri mai mici faţă de cele propuse şi aprobate iniţial) va fi evidenţiată în raportul financiar final şi va fi restituită de către beneficiar autorităţii contractante, Direcția de Asistență Socială a Municipiului Timișoara,în termen de 5 zile lucrătoare de la solicitarea acesteia, comunicată Beneficiarului în scris. Autoritatea contractantă îți rezerva dreptul de a suspenda, printr-o notificare scrisă, în întregime sau parţial, plata, fără rezilierea contractului, în cazul nerespectării de către beneficiar a oricăreia dintre obligaţiile sale contractuale, şi să procedeze la verificarea întregii documentaţii privind derularea Proiectului finanţat şi utilizarea finanţării.   



CAPITOLUL VII - Modalităţi de plată  

Art.13 - Toate plăţile care privesc prezentul contract se realizează exclusiv prin mijloace bancare. Autoritatea contractantă efectuează plăţile în cadrul prezentului contract direct în contul beneficiarului.  
Art.14 - Nu sunt admise plăţi între autoritatea contractantă şi beneficiar în numerar. 

CAPITOLUL VIII - Fiscalitate  

Art.15 - Autoritatea contractantă decontează, pe baza documentelor justificative prezentate de către beneficiar, toate cheltuielile eligibile ale  beneficiarului ocazionate de plata obligaţiilor ce decurg din reglementările fiscale în vigoare, cheltuieli aferente serviciilor şi lucrărilor executate în cadrul prezentului contract. 

CAPITOLUL IX - Cheltuieli 

Art. 16 - Efectuarea cheltuielilor de către Beneficiar:  
(1)  Orice sumă primită ca finanţare de la Direcția de Asistență Socială a Municipiului Timișoara,în temeiul prezentului contract va fi cheltuită de către Beneficiar numai pentru realizarea Proiectului; 
(2)  Beneficiarul va efectua numai cheltuieli care se încadreaza în categoriile şi limitele de cheltuieli eligibile aprobate ale Proiectului.  În cazul în care au fost efectuate alte cheltuieli sau cu depăşirea limitelor prevăzute,Direcția de Asistență Socială a Municipiului Timișoara,are dreptul de asolicita returnarea respectivelor sume. 
(3)  Cheltuielile efectuate înainte de - şi după perioada de derulare a proiectului, aşa cum este prevăzut la art. 3, nu sunt eligibile şi nu pot fi decontate de către beneficiar.
Art. 17 - Beneficiarul întocmeşte un raport explicativ al costurilor cuprinse în deviz, pentru fiecare perioadă de raportare, care va fi prezentat autorităţii contractante. 
Art. 18 - Devizul postcalcul şi raportul explicativ al costurilor vor fi semnate de către reprezentantul autorizat al beneficiarului şi de către responsabilul financiar al acestuia. Prin această viză se confirmă pe proprie răspundere realitatea datelor înscrise şi încadrarea cheltuielilor în limita sumelor prevăzute în contract.
Art. 19 La decontare, beneficiarul trebuie să justifice faptul că, la fiecare activitate specifică 
proiectului, au fost respectate prevederile cuprinse în contract, în legătură cu cota-parte de finanţare. În caz contrar, decontarea se face proporţional cu cota de cofinanţare asigurată. La întocmirea raportului financiar final, beneficiarul va prezenta decontul aferent atât sumei primite de la autoritatea contractantă, prevăzută în prezentul contract la art. 10, reprezentând 90% din valoarea proiectului, cât şi pentru contribuţia proprie, reprezentând 10% din valoarea proiectului. 


CAPITOLUL X - Monitorizare şi control 

  Art. 20 - Informare 
(1) Beneficiarul furnizează Direcției de Asistență Socială a Municipiului Timișoara toate informaţiile referitoare la derularea Proiectului pe care acesta i le solicită. Direcția de Asistență Socială a Municipiului Timișoara poate solicita oricând Beneficiarului informaţii cu privire la stadiul activităţilor, Beneficiarul având obligaţia să răspundă în scris oricărei solicitări a acesteia în termen de 5 zile lucrătoare. 

Art. 21 - Prezentarea rapoartelor obligatorii  
(1)  Beneficiarul va transmite Direcției de Asistență Socială a Municipiului Timișoara  informaţii privind derularea Proiectului şi utilizarea sumelor primite. În acest scop, Beneficiarul va  prezenta Direcției de Asistență Socială a Municipiului Timișoara: 
- raportare intermediară  pentru solicitarea tranșei a doua: raportul tehnic și financiar, însotit de documente justificative, va fi depus până cel târziu la data de 28 septembrie 2018  în vederea justificării avansului ;
-raportare finală: raportul  tehnic și financiar , însoțit de documente justificative va fi depus până cel târziu la data de  14 decembrie 2018 în vederea justificării  cheltuielilor  finale ale proiectului şi va cuprinde obligatoriu justificarea cheltuielilor la nivelul întregului proiect cuprizând atât finanţarea proprie cât şi finantarea acordată de la bugetul local prin  Direcţia de Asistenţă Socială a Municipiului Timişoara.
(2)  Raportul financiar va fi structurat conform capitolelor de buget aprobate de către Comisia de  evaluare și selecţionare, în scopul verificării de către Direcția de Asistență Socială a Municipiului Timișoara a încadrării în capitolele bugetare. 
(3)  Raportul financiar  va fi însoţit obligatoriu de documentele justificative ale plăţilor efectuate de Beneficiar, în copie certificată cu originalul. La solicitarea Direcția de Asistență Socială a Municipiului Timișoara, beneficiarul va prezenta documentele justificative şi în original. 
(4)  Raportul de activitate va fi elaborat de către Beneficiar pe baza comparării cu calendarul iniţial al Proiectului. Acesta va cuprinde activităţile demarate, activităţile finalizate, sumele utilizate, necorelările existente faţă de planificare. 
(5)  Rapoartele vor fi depuse într-un exemplar original  precum şi în format electronic la adresa de e-mail: s.strategiiprograme@gmail.com, la Direcția de Asistență Socială a Municipiului Timișoara situată pe str.Ioan Plavoșin nr.21, în termenele prevăzute în Regulament.
(6)  Obligaţiile prevăzute la alin.3 şi 5 ale prezentului articol sunt considerate de părţi ca fiind esenţiale pentru realizarea scopului prezentului contract. 
(7)  În scopul informării Direcției de Asistență Socială a Municipiului Timișoaracu privire la dificultăţile apărute pe parcursul derulării Proiectului, Beneficiarul va elabora şi transmite acestuia rapoarte speciale. 

Art. 22 - Evaluarea rapoartelor de activitate
(1) În conformitate cu Art. 18 (1) din Legea nr. 350/2005, la finalul exerciţiului bugetar, 
autoritatea finanţatoare are obligaţia întocmirii unui raport cu privire la contractele de finanţare nerambursabilă încheiate în cursul anului fiscal, care va cuprinde programele finanţate, beneficiarii şi rezultatele contractului.  
(2) Raportul de activitate final al beneficiarului va fi supus aprobării Direcției de Asistență Socială a Municipiului Timișoara, în termen de 20 zile de la primire.  
(3)  După analiza acestora, colegiul director al  Direcției de Asistență Socială a Municipiului Timișoara va  aproba rapoartele sau vor decide luarea măsurilor în cazul în care, în urma analizei unui raport, se constată încălcarea obligaţiilor contractuale şi neatingerea obiectivelor. 

Art. 23 – Monitorizare si control  
(1) Controlul financiar asupra derulării activităţii nonprofit finanţate din fondurile publice alocate se exercită de către Curtea de Conturi şi de către Serviciului Audit din cadrul primăriei. (2) Pe toată durata contractului, precum şi pe o perioadă de 5 ani de la încetarea acestuia, Beneficiarul este obligat să permită, în orice moment, accesul neîngrădit al reprezentanţilor Direcției de Asistență Socială a Municipiului Timișoara  în scopul realizării controlului financiar şi auditului, pentru a controla registrele, documentele şi înregistrările deţinute de către Beneficiar, pe baza cărora se ţine evidenţa activităţilor derulate în cadrul Proiectului, pentru verificarea conformării faţă de prevederile prezentului contract. Controlul se efectuează la locul unde aceste documente sunt păstrate de către Beneficiar, iar acesta are obligaţia să prezinte orice documentaţie solicitată. În cazul refuzului de a permite accesul acestor persoane şi de a coopera cu aceştia, Beneficiarul are obligaţia de a restitui Direcției de Asistență Socială a Municipiului Timișoara, în termen de 5 zile lucrătoare de la primirea solicitării scrise, suma pe care a primit-o ca finanţare de la Direcția de Asistență Socială a Municipiului Timișoara pentru realizarea Proiectului. 

CAPITOLUL XI - Rezultate. Publicitate 

  Art. 24 - Promovarea Proiectului  
(1)  Beneficiarul are obligaţia de a folosi pe toate materialele obţinute în urma finanţării primite (acolo unde este posibil), precum şi cu ocazia tuturor activităților și acțiunilor desfăşurate pe durata Proiectului, sigla Primăriei Municipiului Timișoara și a Direcției de Asistență Socială a Municipiului Timișoara 
(2) Comunicarea în termen de 30 de zile către Direcția de Asistență Socială a Municipiului Timișoara în scris, a oricărei modificări cu privire la datele, informaţiile şi documentele care au stat la baza aprobării proiectului; 
(3)Direcția de Asistență Socială a Municipiului Timișoarava putea, pe parcursul derulării proiectului sau la finalul acestuia, să facă publice în modul în care va considera necesar, prin publicarea de articole sau alte manifestări:
 -  obiectivele şi durata Proiectului;  
-  finanţarea acestuia de către Direcția de Asistență Socială a Municipiului Timișoara;
 -  activităţile efectuate în cadrul proiectului; 
-  rezultatele obţinute. 
Art. 25 - În privinţa drepturilor de proprietate intelectuală, exploatare şi disimularea rezultatelor specifice obiectului contractului, se respectă prevederile legale în vigoare. 
Art. 26 - Autoritatea contractantă nu îşi asumă răspunderi şi nu intervine în litigiile care pot apărea între parteneri în privinţa drepturilor de proprietate asupra rezultatelor obţinute sau utilizate de aceştia, atât pe parcursul derulării proiectului, cât şi după finalizarea acestuia. 

CAPITOLUL XII - Răspunderea contractuală  

Art. 27 - Beneficiarul îşi asumă întreaga răspundere tehnică şi supravegherea generală a executării serviciilor contractate.  
Art. 28 - Beneficiarul răspunde pentru realizarea obligaţiilor contractuale şi suportă pagubele cauzate autorităţii contractante, ca urmare a oricăror acţiuni sau omisiuni legate de realizarea contractului şi care îi sunt imputabile. 
Art. 29 - Beneficiarul răspunde pentru îndeplinirea la timp a demersurilor necesare în vederea obţinerii aprobărilor, avizelor sau licenţelor necesare realizării contractului în concordanţă cu reglementările în vigoare. 
Art. 30 - Beneficiarul răspunde de exactitatea datelor prezentate în documentele justificative de plată. 
Art. 31 - Beneficiarul răspunde de păstrarea documentelor care au stat la baza încheierii contractului pe o perioadă de minimum 5 ani de la data încetării raporturilor contractuale. 
Art. 32 - Autoritatea contractantă nu este răspunzatoare pentru prejuduciile suferite de beneficiar ori de către personalul acestuia în timpul executării contractului. 
Art. 33 - Autoritatea contractantă nu poate fi supusă vreunei revendicări pentru compensarea sau reparaţii faţă de aceste prejudicii. 
Art. 34 - Utilizarea finanțării de către beneficiar în alte scopuri decât cele reglementate de prezentul contract, atrage obligaţia beneficiarului de restituire a sumelor de bani, precum şi plata de majorări de întârziere de 0,02 % pe zi de întârzierela sumele de bani utilizate în mod necorespunzător, majorări calculate de la data identificării încălcării obligaţiei contractuale până la data restituirii efective.
Art. 35 - În cazul în care beneficiarul nu respectă prevederile contractuale cu privire la termenele de decontare, nu va beneficia de alocarea de sume în avans pentru programele de lucru următoare. 
Art. 36 - Limite ale răspunderii Direcției de Asistență Socială a Municipiului Timișoara: 
(1)  Beneficiarul este singura persoană responsabilă pentru modul în care finanţarea este folosită; răspunderea Direcției de Asistență Socială a Municipiului Timișoara nu va fi în nici un fel angajată în cazul în care Beneficiarul va fi ţinut responsabil faţă de terţi pentru orice prejudicii cauzate în derularea Proiectului şi în nici o altă situaţie ce decurge dintr-o acţiune sau inacţiune ilicită a Beneficiarului legată de finanţarea acordată prin prezentul contract. 
(2)  Direcției de Asistență Socială a Municipiului Timișoara nu răspunde în cazul nerespectării legislaţiei în vigoare de către Beneficiar sau de către angajaţi, colaboratori sau consultanţi ai acestuia. 
(3)  Beneficiarul este răspunzător de respectarea legislaţiei fiscale şi răspunde pentru plata 
taxelor, impozitelor şi altor obligaţii către bugetul statului presupuse de derularea Proiectului al cărui titular este, cât şi a penalizărilor ce decurg din intârzierea acestor plăţi. 


CAPITOLUL XIII - Subcontractare  
Art. 37 Este interzisă subcontractarea proiectului sau a unei părți din acesta.

CAPITOLUL XIV – Cesiunea 
Art. 38 - Este interzisă cesiunea contractului sau a unor părţi din acesta. 

CAPITOLUL XV - Rezilierea contractului  

Art. 39 - Autoritatea contractantă poate rezilia contractul dacă beneficiarul este în lichidare voluntară, se află în faliment sau dacă vinde ori cedează partea cea mai importantă a activelor sale.  
Art. 40 - Autoritatea contractantă poate rezilia contractul dacă beneficiarul nu demarează realizarea contractului în termenul stabilit în contract. 
Art. 41 
(1)  Contractele de finanţare pot fi reziliate de plin drept, fără a fi necesară intervenţia instanţei de judecată, în termen de 10 zile calendaristice de la data primirii notificării prin care părţii în culpă i s-a adus la cunoştinţă că nu şi-a îndeplinit obligaţiile contractuale. 
(2)  Notificarea va putea fi comunicată în termen de 10 zile calendaristice de la data constatării neîndeplinirii sau îndeplinirii necorespunzătoare a uneia sau mai multor obligaţii contractuale. (3)  În cazul rezilierii contractului ca urmare a neîndeplinirii clauzelor contractuale, beneficiarul finanțării este obligat în termen de 5 zile să returneze autorităţii finanţatoare sumele primite, cu care se reîntregesc creditele bugetare ale acestuia, în vederea finanţării altor programe şi proiecte de interes public. 
(4)  Nerespectarea termenelor şi a prevederilor din contract duce la pierderea tranşei finale  precum şi interzicerea participării pentru obţinerea finanţării pe viitor. 

CAPITOLUL XVI - Forţa Majoră 
Art. 42 (1)Partea care invocă forţa majoră are obligaţia de a notifica celeilalte părţi, de îndată şi în mod complet, producerea forţei majore şi de a lua orice măsură care îi stă la dispoziţie în vederea încetării acesteia
(2)  Forţa majoră, aşa cum este ea definită prin lege, apără de răspundere partea care o invocă în termen. 
(3)Dacă forţa majoră acţionează sau se estimează că va acţiona o perioadă mai mare de 3 luni, orice parte are dreptul să notifice celeilalte părţi încetarea de plin drept a prezentului contract, fără ca nici o parte să poată pretinde daune-interese. 
(4)  Beneficiarul nu este îndreptăţit la plată dacă este împiedicat, din cauze de forţă majoră, 
să-şi îndeplinească obligaţiile contractuale. Forţa majoră trebuie anunţată în scris în 10 zile de la apariţia ei, iar la dispariţia forţei majore, tot în termen de 10 zile trebuie făcută o notificare scrisă. Realizarea parţială a proiectului are drept rezultat plata parţială, Beneficiarul având obligaţia să restituie sumele care nu au fost cheltuite în perioada derulării proiectului. 

CAPITOLUL XVII -Penalităţi  

Art.43 - În cazul în care beneficiarul întârzie în realizarea obligaţiilor contractuale, beneficiarii finanţării datorează dobânzi şi penalităţi de întârziere în cuantum de 0,01% din valoarea contractului pentru fiecare zi de întârziere, conform legislaţiei privind colectarea creanţelor bugetare, care se constituie in venituri ale bugetului local. 

CAPITOLUL XVIII - Litigii  

Art. 44 - Litigiile de orice fel decurgând din executarea prezentului contract se soluţionează pe cale amiabilă în termen de 15 zile calendaristice de la apariţia lor. Eventualele litigii născute din interpretarea, executarea, încetarea prezentului contract, care nu pot fi soluţionate pe cale amiabilă, vor fi supuse soluţionării instanţelor judecătoreşti de drept comun, conform legii.

CAPITOLUL XIX - Încetarea contractului    

Art. 45 - Încetarea contractului 
(1)  Contractul înceteaza de drept, fără a fi necesară punerea în întârziere sau o altă formalitate, în cazul nerespectării de către Beneficiar a obligaţiilor prevăzute în prezentul contract.
(2) În cazul încetării contractului conform alin.1, Beneficiarul este obligat la restituirea disponibilităţilor rămase nefolosite şi a contravalorii bunurilor achiziţionate din sumele primite de la Direcției de Asistență Socială a Municipiului Timișoaraaflate în patrimoniul său. 
(3) Contractul poate înceta:
a). prin acordul părților
b). la data expirării duratei pentru care a fost încheiată prezentul contract
c). dacă forţa majoră acţionează sau se estimează că va acţiona o perioadă mai mare de 3 luni
d). hotărârea definitivă şi irevocabilă a unei instanţe judecătoreşti
e). încetarea activității Beneficiarului

CAPITOLUL XX - Dispoziţii generale şi finale  

Art. 46 - Cauze care înlătură răspunderea contractuală:  
(1) Nici o parte nu este răspunzătoare pentru încălcarea obligaţiilor contractuale, dacă executarea unor astfel de obligaţii este împiedicată de împrejurări de forţă majoră. 
(2) Partea afectată de un astfel de eveniment de forță majoră are obligaţia de a înştiinţa cealaltă partein termen de 10 zile de la apariția ei şi de a lua toate măsurile rezonabile pentru a înlătura incapacitatea sa de a-şi îndeplini obligaţiile din contract.
 (3)  Pe durata imposibilităţii executării obligaţiilor, părţile se vor consulta reciproc cu privire la măsurile corespunzătoare care urmează a fi luate. Dacă evenimentul se produce şi continuă pe o perioadă mai mare de 3 luni, părţile vor putea conveni rezilierea prezentului contract. 

Art. 47 - Comunicări 
(1)  Orice comunicare între părţi se va face în scris, la adresa menţionată în cuprinsul prezentului contract sau care va fi comunicată celeilalte părţi în scris, utilizând mijloace care permit evidenţa transmiterii şi primirii acestora. Dacă expeditorul solicită confirmarea de primire, el va indica aceasta în comunicarea lui. 
(2)  Rapoartele şi toate celelalte comunicări între cele două părţi se vor trasmite la următoarele adrese: 
a)  Pentru Direcției de Asistență Socială a Municipiului Timișoara str.Ioan Plavoșin, nr.21
b)  Pentru Beneficiar: 
........................................................................................, în calitate de reprezentant legal al ..................................................................................................., str..................................................... nr....... , bl........... , ap...... , localitatea......................................., judetul....................... 

Art. 48 - Comunicările referitoare la cereri, avize, aprobări, acorduri se fac în formă scrisă, pe suport care să permită înregistrarea acestora. 

Art. 49 - Prevederile contractului pot fi modificate şi/sau completate numai prin acte adiţionale semnate de comun acord de către părţi, sau de către împuterniciţi ai acestora.   

Art. 50. Prevederile prezentei convenții se completează şi se interpretează în conformitate cu prevederile Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes generalși cu orice alte prevederi legale incidente.

Art. 51 Limba care guvernează prezentul contract este limba română.

Art. 52. Contractul va fi interpretat conform legilor din România.

 Art. 53 - Prezentul contract s-a încheiat astazi………………..în 2 exemplare originale, ambele având aceeaşi forţă juridică, asigurându-se câte un exemplar pentru fiecare parte. 



    Finanțator                                                                                    Beneficiar  

                                                                                                Reprezentant legal 


  Avizat CFP                                                                            Coordonator proiect 
     

  Avizat juridic


   Intocmit                                                                                   Responsabil financiar

